CELEX: C2005/155/57
Language: et
Date: 2005-06-25 00:00:00
Title: Kohtuasi T-177/05: Soome Vabariigi 6. mai 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/30
            
         Soome Vabariigi 6. mai 2005. aasta hagi Euroopa Ühenduste Komisjoni vastu
   (Kohtuasi T-177/05)
   (2005/C 155/57)
   Kohtumenetluse keel: soome
   Soome Vabariik esitas 6. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on riiklik esindaja Tuula Pynnä ja riikliku esindaja asetäitja Alice Guimaraes-Purokoski.
   Hageja palub esimese astme kohtul:
   
               1.
            
            
               tühistada komisjoni otsus, mis sisaldub komisjoni eelarvepeadirektoraadi peadirektori 28. veebruaril 2005. aasta kirjas Soome alalisele esindajale Euroopa Liidu juures ja seda otsust kinnitavas komisjoni eelarvepeadirektoraadi peadirektori 24. aprillil 2005. aasta kirjas Soome alalisele esindajale Euroopa Liidu juures, millega komisjon keeldub alustamast Soomega läbirääkimisi EÜ artiklil 226 põhineva liikmesriigi kohustuste rikkumise menetluse 2003/2180 raames, seoses Soomelt tagasiulatuvalt nõutavate tollimaksude ja neile kuni tasumise kuupäevani lisandunud intressi tingimusliku tasumisega;
            
         
               2.
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Komisjoni eelarvepeadirektoraadi peadirektor Romero saatis 28. veebruaril 2005 kirja Soome alalisele Esindajale Euroopa Liidu juures. Kirjas teatas komisjon, et keeldub alustamast läbirääkimisi EÜ artiklil 226 põhineva liikmesriigi kohustuste rikkumise menetluse 2003/2180 raames, seoses määruse (EÜ, Euratom) nr 1150/2000 (1) alusel Soomelt tagasiulatuvalt nõutavate tollimaksude ja neile kuni tasumise kuupäevani lisandunud intressi tingimusliku tasumisega. Komisjon kinnitas seda otsust komisjoni eelarvepeadirektoraadi peadirektori 24. aprillil 2005. aasta kirjas Soome alalisele Esindajale Euroopa Liidu juures.
   Soome on seisukohal, et komisjon on vaidlusalust otsust tehes rikkunud asutamislepingut või selle rakendusnormi EÜ artikli 230 artikli teise lõigu tähenduses,
   
               —
            
            
               kuna ta keeldus EÜ artiklist 10 tulenevat lojaalse koostöö põhimõtet rikkudes ja vastuolus Euroopa Ühenduste Kohtu praktikaga alustamast läbirääkimisi komisjoni algatatud liikmesriigi kohustuste rikkumise menetluse 2003/2180 raames, seoses määruse (EÜ, Euratom) nr 1150/2000 alusel Soomelt nõutavate tagasiulatuvate tollimaksude ja neile kuni tasumise kuupäevani lisandunud intressi tingimusliku tasumisega ja
            
         
               —
            
            
               kuna ta jättis vastuolus EÜ artikliga 253 eitava otsuse põhjendamata.
            
         Läbirääkimistest keeldumise tagajärjeks on, et Soome ei saa tingimuslikult tasuda komisjoni algatatud liikmesriigi kohustuste rikkumise menetluse 2003/2180 raames määruse (EÜ, Euratom) nr 1150/2000 alusel Soomelt nõutavaid tagasiulatuvaid tollimakse ja neile kuni tasumise kuupäevani lisandunud intressi ja samas olla kindel, et kohustuste rikkumise menetluse 2003/2810 vaieldavad õiguslikud küsimused vaadatakse läbi Euroopa Ühenduste Kohtu poolt.
   
      (1)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, 31.5.2000, lk 1).